
Arvamuse andmine maaüksuse
Meedikute tn 17 riigi omandisse jätmiseks

1. Asjaolud  ja  menetluse  käik
Maa-amet esitas Narva Linnavalitsusele 26.02.2019.a. kirjaga nr 6-5/19/3820 (dok. registris nr 1-12.3/2184) teate, Narva linna haldusterritooriumil asuva maaüksuse maa riigi omandisse jätmise menetluse algatamisest, vastavalt lisatud asendiplaanile (piiriettepanek nr AT1901300001).

Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike1 punkti 8 alusel maareservina. 

Maaüksusele on määratud Narva Linnavalitsuse 08.10.1998 korraldusega nr 1363-k koha-aadress Meedikute tn 17.

Meedikute tn 17 maaüksuse 28.03.2019 toimunud ülevaatuse käigus tuvastati maaüksusel osaliselt lagunenud ja kasutusest väljalangenud ehitis, mis ei ole aluspinnasega kohtkindlalt ühendatud ja ei vasta Maareformi seaduse § 6 lõike 3 ja 31 tähenduses ehitise nõuetele.
Nimetatud ehitise püstitamise õiguslik alus ja praegune valdaja on teadmata. 

Meedikute tn 17 aadressil ehitiste kohta Ehitisregistris andmed puuduvad.

Meedikute tn 17 maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Meedikute tn 17 (piiriettepanek AT1901300001, ligikaudne pindala 1210 m2) maaüksuse riigi omandisse jätmisega;

3.2. Määrata  Meedikute tn 17 maaüksusele sihtotstarbeks sihtotstarbeta maa (012; S).

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

